PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de lege privind modificarea Legii nr. 544/2001

privind liberul acces la informaţiile de interes public

Proiectul de lege privind modificarea Legii nr. 544/2001 privind liberul acces la informaţiile de interes public a fost transmis Comisiei cu adresa nr. Pl.-x 529 din 7 iunie 2006.

Comisia pentru cultură, arte, mijloace de informare în masă a  fost sesizată în fond cu acest proiect de lege, spre avizare fiind transmis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi care au avizat favorabil proiectul de lege. În redactarea raportului, Comisia a ţinut cont de avizul favorabil al Consiliului Legislativ nr. 1930 din 28.12.2005 precum şi de Punctul de vedere al Guvernului, nr. 720/28.02.2006, care susţine adoptarea acestei iniţiative legislative.

Prin obiectul de reglementare şi conţinutul său, proiectul de lege  face parte din categoria legilor ordinare. 

Proiectul de lege a fost adoptat de Senat, în şedinţa din 5 iunie 2006, în calitate de primă Cameră sesizată.

Proiectul de lege a fost dezbătut în şedinţa Comisiei din ziua de 6 septembrie 2006. 

În conformitate cu prevederile art. 54  şi 55 din Regulamentul Camerei Deputaţilor, republicat, la dezbateri au participat, din partea Guvernului, domnul Ioan Onisei, secretar de stat în cadrul Ministerului Culturii şi Cultelor, şi doamna Claudia Roşianu, consilier juridic în cadrul Ministerului Justiţiei, iar în calitate de iniţiator, domnul deputat Corneliu Momanu. 

Proiectul de lege are ca obiect de reglementare modificarea Legii nr. 544/2001  privind liberul acces la informaţiile de interes public, în sensul includerii în categoria instituţiilor şi autorităţilor care gestionează informaţii de interes public şi a societăţilor naţionale şi a societăţilor de interes local aflate sub autoritatea unităţilor administrativ-teritoriale.

La lucrările Comisiei au fost prezenţi 17 deputaţi, din totalul de 21 membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 

În urma dezbaterii, Comisia pentru cultură, arte, mijloace de informare în masă propune adoptarea proiectului de lege privind modificarea Legii nr. 544/2001 privind liberul acces la informaţiile de interes public, cu amendamente.
             PREŞEDINTE,


       
    SECRETAR,



    

          Cătălin MICULA

                    Dumitru AVRAM

                                    
Expert,                                                      Consilier,

                               
       Cristina DAN                                            Dan KALBER
I. Amendamente admise

În urma dezbaterii, Comisia propune adoptarea proiectului de Lege pentru  modificarea Legii nr.544/2001 privind liberul acces la informaţiile de interes public, cu următoarele amendamente:

	Nr. crt.
	Legea 544/2001 privind liberul acces la informaţiile de interes public
	Text Senat 
	Text propus de Comisie

(autorul amendamentului)
	Motivarea 

amendamentelorpropuse

	 0
	1
	2
	3
	4

	1
	
	Titlul legii:

 LEGE  privind modificarea Legii nr. 544/2001 privind liberul acces la informaţiile de interes public
	Nemodificat
	

	2
	
	ARTICOL UNIC.- Legea nr.544/2001 privind liberul acces la informaţiile de interes public, publicată în Monitorul Oficial al României, Partea I, nr.663 din 23 octombrie 2001, se modifică după cum urmează:
	Nemodificat
	

	3
	Art. 2. - În sensul prezentei legi: 


a) prin autoritate sau instituţie publică se înţelege orice autoritate sau instituţie publică, precum şi orice regie autonomă care utilizează resurse financiare publice şi care îşi desfăşoară activitatea pe teritoriul României, potrivit Constituţiei; 
 


	1. La articolul 2, litera a) va avea următorul cuprins:

“a) prin autoritate sau instituţie publică se înţelege orice autoritate sau instituţie publică ce utilizează sau administrează resurse financiare publice, orice regie autonomă, societate naţională, companie naţională sau societate comercială de interes judeţean sau local, înfiinţată sau aflată sub autoritatea unei unităţi administrativ-teritoriale, precum şi orice societate comercială la care statul român sau o unitate administratv-teritorială este acţionar unic sau majoritar.”
	1. La articolul 2, litera a) se modifică şi va avea următorul cuprins:

a) prin autoritate sau instituţie publică se înţelege orice autoritate sau instituţie publică ce utilizează sau administrează resurse financiare publice, orice regie autonomă, companie naţională, precum şi orice societate comercială aflată sub autoritatea unei autorităţi publice centrale sau locale şi la care statul român sau, după caz, o unitate administrativ-teritorială este acţionar unic sau majoritar.

(Amendament propus de Comisie)
	Pentru o mai clară formulare.

	4
	Art. 12. - (1)  

c) informaţiile privind activităţile comerciale sau financiare, dacă publicitatea acestora aduce atingere principiului concurenţei loiale, potrivit legii.


	2. La articolul 12, litera c) a alineatului (1) va avea următorul cuprins:

“c) informaţii care aduc atingere apărării naţionale, securităţii naţionaleşi ordinii publice, intereselor strategice, economice şi politice ale tării, valorile, termenele de realizare şi datele tehnico-economice ale activităţii comerciale sau financiare, dacă publicitatea aduce atingere principiului concurenţei loiale, potrivit legii, dreptului de proprietate intelectuală şi industrială, precum şi secretului comercial al ofertanţilor în cursul procedurilor de achiziţie publică;”
	2. La articolul 12, litera c) a alineatului (1) se modifică şi va avea următorul cuprins:

“c) informaţiile privind activităţile comerciale sau financiare, dacă publicitatea acestora aduce atingere dreptului de proprietate intelectuală sau industrială, precum şi principiului concurenţei loiale, potrivit legii.”

(Amendament propus de domnul deputat Márton Árpád Francisc)
	Despre informaţiile privind apărarea naţională,siguranţa naţională şi ordinea publică se face vorbire  la  litera a) a aceluiaşi articol 


 Comisia a propus adoptarea proiectului de Lege cu unanimitatea voturilor celor prezenţi  în sală în momentul votului.


Preşedinte,                                                                                                                    Secretar,

Cătălin MICULA                                                                                                       Dumitru AVRAM

                                          Expert,                                                                                                                                                                  Consilier

                                        Cristina DAN                                                                                                                                                         Dan KALBER

